РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/237-18

12. октобар 2018. године

Б е о г р а д

ЗАПИСНИК

31. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 12. ОКТОБРА 2018. ГОДИНЕ

 Седница је почела у 11.50 часова.

 Седницом је председавала Катарина Ракић, председник Одбора.

 Седници су присуствовали чланови Одбора: Драган Весовић, Јасмина Каранац, Зоран Милекић, др Владимир Орлић, Огњен Пантовић, Снежана Петровић, Далибор Радичевић и Ивана Стојиљковић.

 Седници су присуствовали заменици чланова Одбора: Ивана Николић (заменик Јовице Јевтића) и др Данијела Стојадиновић (заменик Стефане Миладиновић).

 Седници нису присуствовали чланови Одбора: Драган Јовановић, Ненад Константиновић, Саша Радуловић, Марина Ристић, Новица Тончев, Гран Ћирић, нити њихови заменици.

Одбор је, једногласно, у складу са предлогом председника Одбора усвојио следећи

Д н е в н и р е д:

* усвајање записника 30. седнице Одбора
1. Разматрање представки на предлог Радне групе Одбора;
2. Р а з н о.

 Пре преласка на разматрање утврђеног дневног реда Одбор је, већином гласова, (9 за, један члан Одбора није гласао), усвојио Записник 30. седнице Одбора одржане 21. септембра 2018. године,

Прва тачка дневног реда - **Разматрање представки упућених Одбору**

 Поводом ове тачке дневног реда председник Одбора дала је реч известиоцу Радне групе Одбора за представке Ивани Стојиљковић.

 Народни посланик Ивана Стојиљковић је обавестила Одбор да је Радна група на састанку одржаном 4. октобра 2018. године размотрила девет пристиглих поднесака и одлучила следеће о даљем поступању:

**-** Поводом поновљене представке Верице Јеремић (број 07-1865/16), имајући у виду да је Одбор је у више наврата разматрао поднете дописе исте или сличне садржине и у складу с овлашћењима предузео све потребне радње као и да је добијен одговор надлежног Министарства, упутити допис подносиоцуда може и лично да се обрати надлежном Министарству а да ће Одбор имајући у виду начело економичности и ефикасности све накнадне дописе исте или сличне садржине третирати информативо и да на исте неће одговарати;

**-** Представку Радета Радића, на рад Службе Катастра Савски венац и Републичког геодетског завода (број 07-1079/18), упутити Републичком геодетском заводу на даље поступање;

**-** Представку Милке Зарић у вези са имовинским односима (број 07-1336/18), упутити општини Ивањица на даље поступање;

**-** Представку Јеротија Миленковића у вези са радом грађевинске инспекције (број 07-1338/18), упутити општини Ивањица на даље поступање;

**-** Жалбу Слободана Крстића на рад Службе катастра у Владичином Хану, (број 07-971/18), упутити Служби катастра Владичин Хан на даље поступање;

**-** Представку Петра Милановића**,** у вези катастарске парцеле (број 07-2360/18) , упутити општини Лазаревац на даље поступање;

**-** У вези са представком Југослава Илића, (број 07-2488/18), упутити допис подносиоцу са молбом да појасни своју представку;

**-** Представку Богице Ангеловске у вези са притужбом на дивљу градњу на територији града Пожаревца (број 07-782/18), упутити Градској управи града Пожаревца на даље поступање;.

**-** Представку Слободанке Лазаревић у вези са коришћењем улице Чернишевског у Смедереву (број 07-2895/18), упутити Градској управи града Смедерева на даље поступање.

Одбор је, једногласно, одлучио да прихвати предлоге Радне групе за поступање поводом сваког поднеска.

Друга тачка дневног реда – **Р а з н о**

Председник Одбора, Катарина Ракић, у наставку седнице је обавестила присутне да планира сазивање наредне седнице Одбора на којој би се разматрала два Предлога преговарачких позиција: Предлог преговарачке позиције Републике Србије за Међувладину конференцију о приступању Републике Србије Европској унији за Поглавље 21 ,,Трансевропске мреже, са ознаком „РЕСТРИКТИВНО“, који је Влада усвојила на седници одржаној 4. октобра 2018. године, а председник Одбора за европске интеграције је доставио Одбору 9. октобра 2018. године, и Предлог преговарачке позиције Републике Србије за Међувладину конференцију о приступању Републике Србије Европској унији за Поглавље 14 ,,Транспортне политике“, са ознаком „РЕСТРИКТИВНО“, који је Влада усвојила на седници одржаној одржане 11. октобра 2018. године. Након добијања Предлога од председника Одбора за европске интеграције седница Одбора ће бити заказана.

\*

\* \*

На седници Одбора вођен је тонски запис.

Седница је закључена у 12.00 часова.

СЕКРЕТАР ОДБОРА ПРЕДСЕДНИК ОДБОРА

 Биљана Илић Катарина Ракић